ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(91) 139 τελικό 
Βρυξέλλες, 15 Απριλίου 1991 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την παράταση του προσωρινού δασμού αντί ντάμπινγκ στις εισαγωγές 
εγχρώμων συσκευών λήψεως για την τηλεόραση, με μικρή οθόνη, καταγωγής 
Χόνγκ Κόνγκ και Λαϊκής Δημοκρατίας της Κίνας 
(υποβληθείσα από την Επιτροπή) 

ΕΠΕΞΗΓΗΜΑΤΙΚΟ ΥΠΟΜΝΗΜΑ 
1. Η Επιτροπή, με τον κανονισμό (ΕΟΚ) αριθ. 129/91 επέβαλε προσωρινό 
δασμό αντί ντάμπινγκ στις εισαγωγές εγχρώμων συσκευών λήψεως για 
την τηλεόραση με μικρή οθόνη καταγωγής Χόνγκ Κόνγκ και Λαϊκής 
Δημοκρατίας της Κίνας. 
2. Δεν έχει ακόμη ολοκληρωθεί η εξέταση των συμβάντων. 
3. Η Επιτροπή πληροφόρησε τους ενδιαφερόμενους εξαγωγείς ότι σκοπεύει 
να παρατείνει την περίοδο ισχύος του προσωρινού δασμού για χρονικό 
διάστημα που δεν θα υπερβεί τους δύο μήνες. Καμμία από τις εταιρείες, 
αφού ενημερώθηκαν, δεν προέβαλε αντιρρήσεις. 
4. Με βάση το άρθρο 11, παράγραφος 5 του Κανονισμού (ΕΟΚ) αριθ. 2423/88 
του Συμβουλίου, η Επιτροπή υποβάλει, ως εκ τούτου, στο Συμβούλιο 
πρόταση κανονισμού του Συμβουλίου για την παράταση του προσωρινού 
δασμού αντί ντάμπινγκ στις εισαγωγές εγχρώμων συσκευών λήψεως για 
την τηλεόραση με μικρή οθόνη, καταγωγής Χόνγκ Κόνγκ και Λαϊκής 
Δημοκρατίας της Κίνας, για χρονική περίοδο κάτω των δύο μηνών. 
ΚΑΝΟΝΙΣΜΟΣ (ΕΟΚ) αριθ. /91 ΤΟΥ ΣΥΜΒΟΥΛΙΟΥ 
της 
για την παράταση του προσωρινού δασμού αντί ντάμπινγκ στις εισαγωγές 
εγχρώμων συσκευών λήψεως για την τηλεόραση, με μικρή οθόνη, καταγωγής 
Χόνγκ Κόνγκ και Λαϊκής Δημοκρατίας της Κίνας 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Εχοντας υπόψη, 
τη συνθήκη για την ίδρυση της Ευρωπαϊκής Οικονομικής Κοινότητας, 
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 
για την άμυνα κατά των εισαγωγών που αποτελούν αντικείμενο ντάμπινγκ ή 
(1) επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας 
και ιδίως το άρθρο 11, 
την πρόταση της Επιτροπής, 
Εκτιμώντας : 
(2) ότι με τον κανονισμό (ΕΟΚ) αριθ. 129/91 η Επιτροπή επέβαλε προσωρινό 
δασμό αντί ντάμπινγκ στις εισαγωγές^εγχρώμων συσκευών^λήψεως για την 
τηλεόραση, με μικρή οθόνη, καταγωγής Χόνγκ Κόνγκ και Λαϊκής Δημοκρατίας 
της Κίνας" 
ότι, επειδή δεν έχει ακόμη ολοκληρωθεί η εξέταση των πραγματικών γεγονότων, 
η Επιτροπή πληροφόρησε τους ενδιαφερόμενους εξαγωγείς καταγωγής Χόνγκ Κόνγκ 
και Λαϊκής Δημοκρατίας της Κίνας ότι σκοπεύει να προτείνει την παράταση 
της περιόδου ισχύος του προσωρινού δασμού για χρονικό διάστημα το οποίο δεν 
θα υπερβαίνει τους δύο μήνες" κανείς από τους ενδιαφερόμενους εξαγωγείς 
δεν προέβαλε αντίρρηση. 
(1) ΕΕ αριθ. L 209 της 2.8.1988, σ. 1 
(2) ΕΕ αριθ. L 14 της 19.1.1991, σ. 31 
- ο _ 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
'Αρθρο 1 
Η ισχύς του προσωρινού δασμού αντί ντάμπινγκ στις εισαγωγές εγχρώμων 
συσκευών λήψεως για την τηλεόραση, με μικρή οθόνη, καταγωγής Χόνγκ Κόνγκ 
και Λαϊκής Δημοκρατίας της Κίνας, που επεβλήθη με τον Κανονισμό (ΕΟΚ) 
αριθ. 129/91, παρατείνεται για χρονικό διάστημα που δεν υπερβαίνει τους 
δύο μήνες. Αυτό το χρονικό διάστημα παράτασης μπορεί να περιορισθεί 
από την έναρξη ισχύος μίας απόφασης του Συμβουλίου που επιβάλλει οριστικά 
μέτρα. 
'Αρθρο 2 
0 παρών κανονισμός αρχίζει να ισχύει την επόμενη από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, 
Για το Συμβούλιο 
0 Πρόεδρος 
4 
ISSN 02544483 
C0M(91)139 τελικό 
ΕΓΓΡΑΦΑ 
GR 02 
Αριΰ. καταλόγου : CB-CO-91-161-GR-C 
ISBN 92-77-71371-2 
ΤΙΜΗ ΠΩΛΗΣΗΣ μέχρι 30σελίδες: 3,50ECU γιακάΰε 10 επιπλέον σελίδες: 1,25ECU 
Υπηρεσία Επισήμων Εκδόσεων των Ευρωπαϊκών Κοινοτήτων 
L-29S5 Luxembourg